text: Så begynder juletræssalget
  30 oktober 2011 kl. 11.51
  Selvom der stadigvæk er mange dage til jul, så er foreberedelserne blandt juletræsdyrkerne i fuld gang.
  I de her dage fældes de første af i alt 10 millioner juletræer, som sendes ud i Europa de kommende uger.
  Danmark er en af vderdens største eksportører af juletræer og pyntegrønt - og Tyskland er den helt domineredne kunde.
  Set fra en juletræs-dyrkers perspektiv er priserne gode - de er steget 10 procent om året - seks år i træk. Og et førsteklasses juletræ kommer til at koste små 400 kroner i år.
  TV SYD var med i nærheden af Jels søndag, da de første juletræer blev fældet og "nettet" hos Per Majgaard.
  